[Meno a priezvisko toho, kto návrh podáva, korešpondenčná adresa]

Úrad na ochranu osobných údajov

Slovenskej republiky

Hraničná 12

820 07 Bratislava

V [*miesto*], dňa [*deň, mesiac, rok*]

Vec

**Návrh na začatie konania o ochrane osobných údajov**

Dňa [*kedy:* deň, mesiac, rok] som zistil/a, že [*kto:* meno, priezvisko, trvalý pobyt *alebo* názov spoločnosti, sídlo, identifikačné číslo spoločnosti] porušuje ochranu mojich osobných údajov, konkrétne [*čo sa stalo:* označiť práva, ktoré mali byť pri spracúvaní osobných údajov porušené a ako k danému porušeniu došlo, *napr. prevádzkovateľ zverejnil moje osobné údaje v rozsahu meno, priezvisko, adresa, fotografia, na ktoré som nedal/a súhlas a nie je mi známe, že by existoval iný právny základ na takéto spracúvanie*].

Svoje tvrdenie o zverejnení osobných údajov preukazujem dôkazom, ktorý tvorí prílohu tohto podania [*napr. screenshot internetovej stránky prevádzkovateľa, na ktorom sú viditeľné moje osobné údaje*].

Zároveň úradu predkladám kópiu dokumentu [*napr. listu zo dňa dd.mm.rrrr*], ktorým som si u prevádzkovateľa uplatnil/a svoje právo dotknutej osoby [*napr. právo na výmaz*]*.* Zároveň v prílohe tohto podania prikladám odpoveď prevádzkovateľa zo dňa [*deň, mesiac, rok*] na moju výzvu, ktorou som i uplatnil/a právo na výmaz.

Vzhľadom na skutočnosť, že som na takéto spracúvanie osobných údajov nedal/a súhlas a s argumentáciou prevádzkovateľa sa nestotožňujem z dôvodu [*uviesť dôvod, prečo považujete odpoveď prevádzkovateľa za nedostatočnú*], podávam podľa § 100 ods. 1 a 3 zákona č. 18/2018 Z. z. o ochrane osobných údajov v znení neskorších predpisov (ďalej len „zákon č. 18/2018 Z. z.“) návrh na začatie konania o ochrane osobných údajov.

Vo vzťahu k podmienkam ustanoveným v § 100 ods. 5 písm. b) a d) zákona č. 18/2018 Z. z. prehlasujem, že

1. nemám žiadnu vedomosť o tom, že vec, ktorej sa môj návrh týka, prejednáva súd alebo orgán činný v trestnom konaní a
2. od udalosti, ktorej sa môj návrh týka, v deň jeho doručenia úradu neuplynú viac ako tri roky.

Týmto, žiadam Úrad na ochranu osobných údajov Slovenskej republiky, aby vo veci môjho návrhu začal konanie o ochrane osobných údajov.

[*podpis navrhovateľa/dotknutej osoby*]

Prílohy:

1. Dôkaz - [*napr. print screen obrazovky webového prehliadača, na ktorom sú zverejnené moje osobné údaje v rozsahu meno, priezvisko, adresa, fotografia, prípadne link* ]
2. Kópia listiny, ktorým som si uplatnil/a svoje právo na výmaz zo dňa [*deň, mesiac, rok*]
3. Kópia listiny zo dňa [*deň, mesiac, rok*], ktorou prevádzkovateľ reagoval na moju výzvu